*Ovaj Poziv se financira iz*

*Europskog fonda za regionalni razvoj*

***ČETVRTA izmjena***

***primjenjuje se od 23. listopada 2017. godine***

**PRILOG 1.**

**POSEBNI UVJETI**

**NACRT UGOVORA O DODJELI BESPOVRATNIH SREDSTAVA ZA PROJEKTE FINANCIRANE IZ EUROPSKIH STRUKTURNIH I INVESTICIJSKIH FONDOVA U FINANCIJSKOM RAZDOBLJU 2014. – 2020.**

Poziv na dostavu projektnih prijedloga trajnog modaliteta

u ograničenom postupku dodjele bespovratnih sredstava

 **Razvoj e-Usluga**

**Referentna oznaka: KK.02.2.1.01**



**MINISTARSTVO REGIONALNOGA RAZVOJA**

**I FONDOVA EUROPSKE UNIJE**

**Ugovor o dodjeli bespovratnih sredstava za projekte koji se financiraju iz Europskih strukturnih i investicijskih fondova**

**u** **financijskom razdoblju 2014. – 2020.**

**<*Referentni broj Ugovora o* *dodjeli bespovratnih sredstava.>***

**<naziv ustanove, grad, općina i sl.>**

("Ugovor ododjeli bespovratnih sredstava", u daljnjem tekstu: Ugovor)

Ministarstvo regionalnoga razvoja i fondova Europske unije

(Upravljačko tijelo, u daljnjem tekstu: UT)

Miramarska cesta 22

10000 Zagreb, Hrvatska

i

Središnja agencija za financiranje i ugovaranje programa i projekata Europske unije

(Posredničko tijelo razine 2, u daljnjem tekstu: PT2)

Ulica grada Vukovara 284 (objekt C), 10000 Zagreb, Hrvatska

s jedne strane,

i

korisnik bespovratnih sredstava iz Fondova

<Puno službeno ime i adresa Korisnika>

<Pravni oblik>

<OIB - Osobni identifikacijski broj >

[financijska institucija kod koje se vodi račun Korisnika i broj računa Korisnika]

 (u daljnjem tekstu: Korisnik)

s druge strane,

(u daljnjem tekstu: Strane) složili su se kako slijedi:

**Posebni uvjeti Ugovora**

**Članak 1.**

**Svrha**

1.1. Svrha ovog Ugovora je dodijeliti bespovratna sredstava Korisniku u svrhu provedbe projekta pod nazivom: <naziv projekta> (u daljnjem tekstu: Projekt) opisanog u Dodatku 1.1. Opis i proračun Projekta ovih Posebnih uvjeta Ugovora, koji je sastavni dio ovog Ugovora.

1.2. Bespovratna sredstva se dodjeljuju Korisniku u skladu s uvjetima utvrđenima u Općim uvjetima i u ovim Posebnim uvjetima Ugovora, za koje Korisnik ovim putem izjavljuje da ih je u cijelosti primio na znanje i prihvatio.

1.3. Korisnik se obvezuje provesti Projekt u skladu s opisom i opsegom Projekta u skladu s člankom 11.1. ovih Posebnih uvjeta Ugovora, Općim uvjetima Ugovora te naknadnim izmjenama i/ili dopunama Projekta odnosno Ugovora.

**Članak 2.**

**Provedba i financijsko razdoblje Projekta**

2.1. Ovaj Ugovor stupa na snagu s datumom kada ga potpiše posljednja Strana te je na snazi do izvršenja svih obaveza ugovornih Strana[[1]](#footnote-1).

2.2. Razdoblje provedbe Projekta iz članka 9.1. Općih uvjeta je <broj> mjeseca/mjeseci, odnosno od DD/MM/YYYY do DD/MM/YYYY[[2]](#footnote-2).

2.3. Razdoblje financiranja Projekta započinje stupanjem Ugovora na snagu i završava najkasnije 18 mjeseci od datuma završetka razdoblja provedbe projekta, u svakom slučaju do isteka općeg razdoblja prihvatljivosti Operativnog programa Konkurentnost i Kohezija (OPKK) iz kojeg se projekt financira, ovisno što je kraće[[3]](#footnote-3).

2.4. Razdoblje prihvatljivosti izdataka Projekta je od <…> do <…>[[4]](#footnote-4). Razdoblje prihvatljivosti izdataka uključuje razdoblje provedbe projekta i najviše 6 mjeseci od završetka razdoblja provedbe projekta. Trošak od strane Korisnika mora nastati u razdoblju provedbe projekta, izuzev troškova vezanih uz reviziju projekta, plaća te trošak PDV-a za koji korisnik nema pravo ostvariti odbitak koji mogu nastati i nakon razdoblja provedbe, te biti plaćen do isteka razdoblja prihvatljivosti izdataka, odnosno do odobrenja Završnog izvještaja, ovisno koji događaj prije nastane.

**Članak 3.**

**Iznos bespovratnih sredstava, postotak financiranja**

**Projekta i uređenje plaćanja**

3.1. Ukupna vrijednost Projekta se određuje na < iznos > kuna.

3.2. Ukupni prihvatljivi troškovi se određuju na <iznos> kuna, kao što je utvrđeno u Dodatku 1.1. Opis i proračun Projekta, a u skladu s Dodatkom 1.2 Opći uvjeti Ugovora.

3.3. Dodjeljuju se bespovratna sredstva u iznosu od <iznos> kuna što je najviši mogući iznos sufinanciranja ukupno utvrđene vrijednosti prihvatljivih izdataka Projekta navedenih u točci 3.2. ovoga članka.

3.4. Iznosi bespovratnih sredstava koji se plaćaju Korisniku tijekom provedbe projekta i konačni iznos financiranja utvrđuju se u skladu s člankom 17. Dodatka 1.2 Općih uvjeta Ugovora.

3.5 U slučaju kada je iznos ukupnih prihvatljivih izdataka projekta veći od maksimalnog iznosa bespovratnih sredstava utvrđenog u točci 1.4. Uputa za prijavitelje, Korisnik je obvezan iz vlastitih i/ili drugih izvora osigurati sredstva za financiranje razlike između iznosa ukupnih prihvatljivih izdataka projekta te maksimalnog iznosa bespovratnih sredstava koji mogu biti dodijeljeni za financiranje prihvatljivih izdataka u okviru ovog Poziva.

Sažeti prikaz izdataka koji se financiraju dodijeljenim bespovratnim sredstvima te prikaz izdataka za koje je financiranje osigurano iz vlastitih i/ili drugih izvora sastavni su dio Dodatka 1.1. ovog Ugovora Opis i proračun projekta.

3.6. Korisnik, ako nije Proračunski korisnik državnog proračuna u skladu s popisom proračunskih korisnika Ministarstva financija, ima pravo zatražiti isplatu predujma u skladu s Ugovorom do najviše 40% od odobrenog iznosa bespovratnih sredstava po projektu.

Iznos predujma utvrđuje se u uvjetima ugovora o dodjeli bespovratnih sredstva, na način da se utvrdi da korisnik ima pravo potraživati iznos predujma u iznosu koji je opravdan dinamikom aktivnosti na projektu i korisnikovim potrebama u svrhu provedbe projekta. Korisnik ima pravo potraživati onaj iznos predujma koji odgovara njegovim potrebama i dinamici aktivnosti na projektu.

Opravdanost potraživanja predujma, dokazuje korisnik, a procjenjuje PT 2, te mora biti u skladu s planiranim aktivnostima u okviru projekta i napretkom provedbe projekta. PT 2 u odnosu na pojedinog korisnika, procjenjuje opravdanost korištenja predujma na temelju parametara kao što su: vrsta korisnika, korisnikova potreba za određenim iznosom sredstava, ponajprije se bazirajući se na korisnikovu planu nabave i planu plaćanja.

Ako je na temelju Ugovora dopuštena isplata predujma, korisnik može podnijeti Zahtjev za plaćanje predujma PT-u 2 te PT 2 provjerava Zahtjev i odlučuje o isplati traženog iznosa predujma.

Korisnik ima pravo zatražiti plaćanje predujma. Ukupni iznos predujma ne može biti viši od <… > kuna.

3.7. Metoda potraživanja troškova Projekta odnosno plaćanje prihvatljivih izdataka iz bespovratnih sredstava Projekta, vršit će se metodom nadoknade i metodom plaćanja sukladno članku 15. Općih uvjeta Ugovora.

Korisnik će podnijeti Zahtjev za nadoknadom sredstava PT-u 2 najmanje 1 (jednom) u roku od 15 dana od isteka svaka 3 (tri) mjeseca od sklapanja Ugovora, sukladno članku 15. Općih uvjeta Ugovora. Ako se sredstva potražuju retroaktivno (ako razdoblje provedbe i razdoblje prihvatljivosti počinje prije stupanja na snagu Ugovora o dodjeli bespovratnih sredstava), prvi Zahtjev za nadoknadom sredstava korisnik može dostaviti danom stupanja Ugovora na snagu ili nakon isteka prva tri mjeseca od datuma potpisivanja Ugovora.

Korisnik se obvezuje podnositi Zahtjev za nadoknadom sredstava na važećem obrascu i uz popratnu dokumentaciju koja je u skladu s primjenjivim računovodstvenim standardima te u skladu s uobičajenom računovodstvenom praksom sukladno članku 16.4. Općih uvjeta ugovora.

Završni zahtjev za nadoknadom sredstava i Završno izvješće o provedbi podnose se SAFU (PT2) u roku od 30 (trideset) dana od isteka razdoblja provedbe Projekta kako je naznačeno u točci 2.2. ovog Ugovora.

3.8. Ako Korisnik ne postupa u skladu s odlukom UT-a kojom je naložen povrat sredstava, u odnosu na Korisnika obustavljaju se daljnje isplate iz točke 3.3. ovog članka, koje vrši UT ili se po odluci UT-a iznos koji je Korisnik trebao vratiti odbija od iznosa daljnjih plaćanja.

**Članak 4.**

**Trajnost projekta**

4.1. Ograničenja opisana u članku 8. Općih uvjeta Ugovora primjenjuju se 5 (pet) godina nakon završetka provedbe projekta.

**Članak 5.**

**Partneri**

5.1. Korisnik djeluje samostalno u provedbi Projekta, bez projektnih partnera.

*ili ukoliko je primjenjivo*

5.1. Projekt će provesti Korisnik i sljedeći partner:

5.1.1. <Navesti puno ime/naziv partnera i njegov OIB >;

5.2. Korisnik je odgovoran za cjelokupnu koordinaciju, upravljanje i provedbu projekta.

5.3. Korisnik preuzima odgovornosti za cjelokupni projekt u odnosu na MRRFEU (UT) i SAFU (PT 2).

**Članak 6.**

**Neprihvatljivi izdaci**

6.1. Sljedeće kategorije izdataka nisu prihvatljive za financiranje u okviru Projekta sukladno Pravilniku o prihvatljivosti izdataka (NN 143/14) i točki 2.9. Uputa za prijavitelje:

Svi izdaci koji nisu povezani s aktivnostima projekta su neprihvatljivi. Osim toga i sljedeće su kategorije izdataka neprihvatljive:

* nabave hardvera (*serveri, storage*) koji će biti nabavljen za potrebe Centra dijeljenih usluga

 (izbjegavanje dvostrukog financiranja)

* PDV za koji Korisnik (prijavitelj i partner) ima pravo ostvariti odbitak;
* kamate na dug;
* trošak povezan s ulaganjem radi postizanja smanjenja emisije stakleničkih plinova iz aktivnosti koje su navedene u Prilogu I Direktive 2003/87/EZ;
* izdatak povezan s trgovačkim društvima u poteškoćama, u skladu s definicijom pravila Europske unije o državnim potporama;
* kupnja i najam korištene opreme;
* kupnja vozila koja nisu povezana sa svrhom projekta;
* kupnja opreme koja nije povezana sa svrhom projekta;
* otpremnine, doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu;
* kazne, financijske globe i troškovi sudskog spora;
* operativni troškovi izuzev troškova upravljanja projektom;
* gubici zbog fluktuacija valutnih tečaja i provizija na valutni tečaj;
* izdaci za plaće koje su već osigurane iz drugih javnih izvora za koje nije dostavljen dokaz o

 vraćanju sredstava u državni proračun;

* plaćanja bonusa zaposlenima;
* bankovni troškovi za otvaranje i vođenje računa, naknade za financijske transfere i drugi troškovi u potpunosti financijske prirode;
* troškovi jamstava za predfinanciranje koja izdaje banka ili druga financijska institucija
* doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje, potkrijepljeno dokumentima odgovarajuće dokazne vrijednosti bez izuzetaka;
* troškovi za amortizacije bez izuzetaka;
* troškovi jamstava za pred-financiranje koja izdaje banka ili druga financijska institucija ako nacionalno ili zakonodavstvo Europske unije ne zahtjeva jamstvo;
* troškovi zakupa materijalne imovine;
* ostali troškovi nespomenuti kao prihvatljivi.

**Članak 7.**

**Mjere osiguravanja javnosti i vidljivosti**

7.1. Na zahtjev UT-a i PT-a 2, Korisnik se obvezuje provoditi i/ili sudjelovati u oglašavanju i mjerama osiguravanja javnosti i vidljivosti, povrh onih koje su opisane u Dodatku 1.1. ovih Posebnih uvjeta Ugovora.

**Članak 8.**

**Upravljanje projektnom imovinom**

8.1. Imovina koja je stečena u Projektu mora se koristiti u skladu s opisom Projekta sadržanim u Dodatku 1.1. ovih Posebnih uvjeta Ugovora.

**Članak 9.**

**Ostali uvjeti**

9.1. Svrha materijalne imovine, nematerijalne imovine i rezultata projekta sufinanciranih iz proračuna Projekta mora ostati neizmijenjena u odnosu na namjenu definiranu Ugovorom u razdoblju od 5 (pet) godina nakon isteka razdoblja provedbe Projekta.

9.2. Prihvatljivi troškovi ne smiju uključivati troškove koji su već financirani iz drugih izvora.

9.3 Podnošenje izvještaja ne dovodi u pitanje pravo UT i PT2 da od Korisnika zahtjeva bilo koje informacije o Projektu.

9.4 UT i/ili PT2 mogu provjeravati točnost podataka navedenih u projektnoj prijavi i popratnoj dokumentaciji u bilo kojoj fazi provedbe projekta i tijekom 5 godina nakon završetka provedbe Projekta.

9.5. Korisnik je obvezan osigurati trajnost financiranog projekta na način da tijekom najmanje 5 (pet) godina nakon završetka projekta mora osigurati nesmetano obavljanje aktivnosti koje su bile cilj provedbe projekta.

9.6. U slučaju da Korisnik ne ostvari planiranu razinu pokazatelja navedenih u Ugovoru, UT može od Korisnika zatražiti da izvrši povrat udjela isplaćenih sredstava razmjerno neostvarenom udjelu pokazatelja u skladu s Dodatkom 1.9 ovih Posebnih uvjeta Ugovora.

9.7. Korisnik je uz Završni Zahtjev za nadoknadom sredstava i Završno izvješće o provedbi projekta obvezan predati Revizorsko izvješće neovisnog ovlaštenog revizora o verifikaciji troškova projekta.

**Članak 10.**

**Adrese za kontakt**

10.1. U svakom obliku komunikacije koji je povezan s ovim Ugovorom važno je navesti referentni broj Ugovora te ga poslati na sljedeće adrese:

Za UT

Ministarstvo regionalnoga razvoja i fondova Europske unije

Miramarska cesta 22

10000 Zagreb, Hrvatska

UT pisanim putem dostavlja Korisniku podatke o osobi i adresi elektroničke pošte za kontakt.

Za PT2

Središnja agencija za financiranje i ugovaranje programa i projekata Europske unije

Ulica grada Vukovara 284 (objekt C), 10 000 Zagreb, Hrvatska

PT 2 pisanim putem dostavlja Korisniku podatke o osobama i adresama elektroničke pošte za kontakt.

Za Korisnika

< *adresa, telefaks, adresa elektroničke pošte Korisnika* >

Korisnik pisanim putem dostavlja UT-u i PT-u 2 podatke o osobi i adresi elektronske pošte za kontakt.

10.2. UT, PT2 i Korisnik su obvezni bez odgađanja, a najkasnije u roku od 3 (tri) dana od dana nastanka promjene vezane uz kontakt podatke iz točke 10.1. ovog članka, obavijestiti pisanim putem druge ugovorne strane o nastaloj promjeni.

**Članak 11.**

**Dodaci**

11.1. Sljedeći dodaci sastavni su dio Posebnih uvjeta Ugovora:

Dodatak 1.1. Opis i proračun projekta[[5]](#footnote-5)

Dodatak 1.2. Opći uvjeti

Dodatak 1.3. Plan nabave

Dodatak 1.4. Zahtjev za nadoknadom sredstava

Dodatak 1.5. Zahtjev za predujam

Dodatak 1.6. Završno izvješće o provedbi

Dodatak 1.7. Izvješće nakon provedbe projekta

Dodatak 1.8 Pravila koja se primjenjuju na osobe koje nisu obveznici Zakona o javnoj nabavi (ako je primjenjivo)

Dodatak 1.9 Pravila o primjeni financijskih korekcija.

11.2. U slučaju neslaganja odredbi ovih Posebnih uvjeta Ugovora i nekog od Dodataka koji je sastavni dio Posebnih uvjeta, odredbe Posebnih uvjeta imaju prvenstvo.

U slučaju neslaganja odredbi Dodatka 1.2. Općih uvjeta Ugovora i ostalih Dodataka Posebnih uvjeta, odredbe Dodatka 1.2. imaju prvenstvo.

**Članak 12.**

12.1. Sastavljeno na hrvatskom jeziku u 3 (tri) istovjetna primjerka, od kojih svaka Strana zadržava po 1 (jedan) izvorni primjerak.

|  |  |
| --- | --- |
| KLASA: URBROJ:Zagreb, \_\_\_\_\_\_\_\_\_\_\_\_\_\_\_**Za Upravljačko tijelo** | KLASA:URBROJ:Zagreb, \_\_\_\_\_\_\_\_\_\_\_\_\_\_\_**Za Posredničko tijelo razine 2** |
| Ime: |  | Ime: |  |
| Funkcija: |  | Funkcija: |  |
| Potpis  |  | Potpis  |  |
| KLASA: URBROJ:Zagreb, \_\_\_\_\_\_\_\_\_\_\_\_\_\_\_**Za Korisnika**  |  |
| Ime: |  |  |  |
| Funkcija: |  |  |  |
| Potpis  |  |  |  |

1. Razdoblje Ugovora na snazi uključuje također i razdoblje obveze izvještavanja nakon provedbe. [↑](#footnote-ref-1)
2. Razdoblje provedbe projekta je od početka obavljanja aktivnosti projekta do završetka obavljanja predmetnih aktivnosti. [↑](#footnote-ref-2)
3. Razdoblje financiranja je razdoblje unutar kojeg se mogu izvršavati financijske transakcije vezane uz izvršenje Ugovora. [↑](#footnote-ref-3)
4. Razdoblje prihvatljivosti izdataka uključuje razdoblje provedbe projekta i 6 mjeseci od završetka razdoblja provedbe projekta, odnosno to je razdoblje unutar kojeg izdatak mora nastati i biti plaćen da bi bio prihvatljiv za financiranje u skladu s Ugovorom. [↑](#footnote-ref-4)
5. Opis i proračun projekta izrađuje SAFU (PT2) u okviru pripreme nacrta Ugovora o dodjeli bespovratnih sredstava, a na temelju informacija iz prijavnih obrazaca. [↑](#footnote-ref-5)